6.

Juhised konkreetsete veergude kohta: Veerg Viited õigussätetele ja juhised 010 Vastaspoole nimi Veerus 010 esitatakse kahanevas järjekorras, st saadud rahastamise summa suuruse järjekorras, iga sellise vastaspoole nimi, kellelt saadud rahastamine ületab 1 % kohustuste kogusummast. Märgitud vastaspoole nimi peab olema selle äriühingu juriidilise isiku nimi, kust rahastamine saadi, sealhulgas viited äriühingu liigile, nagu SA (Société anonyme) Prantsusmaal, Plc. (public limited company) Ühendkuningriigis või AG (Aktiengesellschaft) Saksamaal. 020 LEI kood Vastaspoole kui juriidilise isiku ülemaailmne tunnuskood. 030 Vastaspoole sektor Iga vastaspool liigitatakse ühe majandussektori alla lähtuvalt FINREPi majandussektorite klassidest: i) keskpank; ii) valitsemissektor; iii) krediidiasutus; iv) muu finantssektori äriühing; v) finantssektoriväline äriühing; vi) kodumajapidamine. Omavahel seotud klientide rühmade puhul majandussektorit ei märgita. 040 Vastaspoole residentsus Kasutatakse riigi, kus vastaspool on asutatud, ISO koodi 3166-1-alfa-2 (sealhulgas rahvusvaheliste organisatsioonide pseudo-ISO koodid, mis on kättesaadavad Eurostati maksebilansi käsiraamatu viimases väljaandes). Omavahel seotud klientide rühmade puhul riiki ei märgita. 050 Tooteliik Veerus 010 loetletud vastaspooltele määratakse tooteliik, mis vastab emiteeritud tootele, milles rahastamine saadi (või milles kombineeritud tooteliikide puhul saadi suurim osakaal rahastamisest), kasutades järgmisi rasvases kirjas näidatud koode: UWF (unsecured wholesale funding from financial customers) – finantssektorisse kuuluvatelt klientidelt saadud tagamata hulgirahastamine, sealhulgas pankadevaheline rahastamine UWNF (unsecured wholesale funding from non-financial customers) – finantssektorisse mittekuuluvatelt klientidelt saadud tagamata hulgirahastamine REPO (repurchase agreements) – kapitalinõuete määruse artikli 82 lõike 1 punktis 82 määratletud repolepingutest saadud rahastamine CB (covered bonds) – kapitalinõuete määruse artikli 129 lõikes 4 või 5 VÕI direktiivi 2009/65/EÜ artikli 52 lõikes 4 määratletud pandikirjade emissioonist saadud rahastamine ABS (asset backed securities) – varaga tagatud väärtpaberite (sealhulgas varaga tagatud kommertsväärtpaberite) emissioonist saadud rahastamine IGCP (intragroup counterparties) grupisisestelt vastaspooltelt saadud rahastamine 060 Saadud summa Veerus 010 märgitud vastaspooltelt saadud rahastamise kogusummat kajastatakse veerus 060. 070 Kaalutud keskmine esialgne tähtaeg Veerus 010 märgitud vastaspoolelt saadud veerus 060 kajastatud rahastamise summa kaalutud keskmine esialgne tähtaeg (päevades) esitatakse veerus 070. Kaalutud keskmine esialgne tähtaeg on asjaomaselt vastaspooltelt saadud rahastamise esialgsete tähtaegade (päevades) keskmine, mille arvutamisel võetakse aluseks erinevate saadud rahastamise summade suuruste osakaal kogu saadud rahastamises. Näiteks: 1. vastaspoolelt A on saadud 1 miljard eurot esialgse tähtajaga 180 päeva; 2. vastaspoolelt A on saadud 0,5 miljardit eurot esialgse tähtajaga 360 päeva. Kaalutud keskmine esialgne tähtaeg = (1 miljard eurot/1,5 miljardit eurot) * 180 päeva + (0,5 miljardit eurot/1,5 miljardit eurot) * 360 päeva Kaalutud keskmine esialgne tähtaeg = 240 päeva 080 Kaalutud keskmine järelejäänud tähtaeg Veerus 010 märgitud vastaspoolelt saadud veerus 060 kajastatud rahastamise summa kaalutud keskmine järelejäänud tähtaeg (päevades) esitatakse veerus 080. Kaalutud keskmine järelejäänud tähtaeg on asjaomaselt vastaspooltelt saadud rahastamise järelejäänud tähtaegade (päevades) keskmine, mille arvutamisel võetakse aluseks erinevate saadud rahastamise summade suuruste osakaal kogu saadud rahastamises. Näiteks: 1. vastaspoolelt A on saadud 1 miljard eurot järelejäänud tähtajaga 60 päeva; 2. vastaspoolelt A on saadud 0,5 miljardit eurot järelejäänud tähtajaga 180 päeva. Kaalutud keskmine järelejäänud tähtaeg = (1 miljard eurot/1,5 miljardit eurot) * 60 päeva + (0,5 miljardit eurot/1,5 miljardit eurot) * 180 päeva Kaalutud keskmine järelejäänud tähtaeg = 100 päeva